ai4bharat/Pralekha huggingface dataset:
సమాచార, ప్రసార మంత్రిత్వ శాఖ
యునెస్కో-ఏబీయు పీస్ మీడియా అవార్డ్స్ 2021 - దూరదర్శన్ మరియు ఆల్ ఇండియా రేడియోకు అవార్డులు
మలేషియాలోని కౌలాలంపూర్లో ఇటీవల జరిగిన ఏబీయు- యునెస్కో పీస్ మీడియా అవార్డ్స్ 2021లో ప్రసార భారతి తన గొప్పతనాన్ని ప్రపంచానికి చాటిచెప్పింది. నాణ్యమైన కంటెంట్ క్రియేషన్లో ప్రసార భారతి యొక్క గొప్పతనాన్ని ప్రపంచానికి చాటిచెప్పిన అద్భుతమైన ఫీట్లో దూరదర్శన్, ఆల్ ఇండియా రేడియో నిర్మించిన టీవీ మరియు రేడియో షోలకు వరుసగా పలు అవార్డులు లభించాయి. దూరదర్శన్ ప్రోగ్రాం 'డీఫినిట్లీ లీడింగ్ ది వే' 'లివింగ్ వెల్ విత్ సూపర్ డైవర్సిటీ' విభాగంలో తన అవార్డును గెలుచుకోగా, ఆల్ ఇండియా రేడియో ప్రోగ్రాం 'లివింగ్ ఆన్ ద ఎడ్జ్ – ది కోస్టల్ లైవ్స్స 'ఎతికల్ & సస్టైనబుల్ రిలేషన్ షిప్ విత్ నేచర్ విభాగంలో మరో అవార్డును గెలుచుకుంది. ‘టుగెదర్ ఫర్ పీస్’  చొరవ కింద ఆసియా పసిఫిక్ బ్రాడ్కాస్టింగ్ యూనియన్  సహకారంతో యునెస్కో ఈ అవార్డులను అందించింది. నవంబర్ 17, 2021న మలేషియా దేశంలోని కౌలాలంపూర్లో అవార్డు ప్రదానోత్సవ కార్యక్రమం జరిగింది. 5 ఖండాల్లోని 33 దేశాల నుండి వందకు పైగా వ్యక్తులు మరియు సంఘాల నుంచి స్ఫూర్తిదాయకమైన కథనాలు అవార్డుల కోసం పోటీకి వచ్చాయి. రేడియో, టీవీ మరియు డిజిటల్ ప్లాట్ఫాంల కోసం పోటీ తెరవబడింది. కార్యక్రమంలో ముందుకు వచ్చిన 'డీఈఏఫినెట్లీ లీడింగ్ ది వార్' ప్రత్యేక సామర్థ్యం ఉన్న పిల్లల స్ఫూర్తిదాయకమైన ప్రయాణం గురించి రూపొందించింది. ఈ డాక్యుమెంటరీ యొక్క ఉద్దేశ్యం ప్రత్యేక సామర్థ్యం గల వ్యక్తులను వారి జీవితాన్ని గౌరవంగా జీవించేలా ప్రేరేపించడం. ఈ డాక్యుమెంటరీని శ్రీ ప్రదీప్ అగ్నిహోత్రి, ప్రోగ్రాం ఎగ్జిక్యూటివ్, దూరదర్శన్, ఢిల్లీ నిర్మించి మరియు దర్శకత్వం వహించారు. ఆల్ ఇండియా రేడియో సిరీస్ 'లివింగ్ ఆన్ ది ఎడ్జ్ – ది కోస్టల్ లైవ్స్' బంగాళా ఖాతం ఒడ్డున ఉన్న తీరప్రాంత పట్టణమైన విశాఖపట్నంలో అంచున నివసిస్తున్న మత్స్యకారలు వారి సంఘాల జీవితాన్ని అన్వేషిస్తుంది. ఈ కార్యక్రమాన్ని ఢిల్లీలోని ఆల్ ఇండియా రేడియో ప్రోగ్రామ్ ఎగ్జిక్యూటివ్ శ్రీమతి మోనికా గులాటి రూపొందించి, నిర్మించారు. ఏబీయు-యునెస్కో టీ4పీ మీడియా అవార్డులు మానవ మనస్సులలో సానుకూల శాంతిని పెంపొందించడానికి స్వతంత్ర, నైతిక జర్నలిజం మరియు పౌరులలో మీడియా అక్షరాస్యత యొక్క కీలక పాత్రను హైలైట్ చేస్తూ ప్రోత్సహిస్తాయి.
(సానుకూల శాంతి అంటే ఘర్షణలు మరియు యుద్ధం లేకపోవడం మాత్రమే కాదు, పర్యావరణంతో గౌరవప్రదమైన మరియు స్థిరమైన సంబంధాలను కలిగి ఉన్న సమానమైన మరియు న్యాయమైన సమాజాల కోసం ప్రయత్నించడం. ఈ అవార్డ్లు వినూత్నమైన మరియు సృజనాత్మక కంటెంట్ను గౌరవిస్తాయి, ఇది సుస్థిర అభివృద్ధి లక్ష్యాలను సాధించడంలో మరియు కోవిడ్-19 మహమ్మారి నుండి మెరుగైన పునరుద్ధరణలో ఆవశ్యకతను పెంచే సానుకూల శాంతిని నెలకొల్పడానికి ఉత్తమ అభ్యాసాల గురించి ప్రేక్షకులకు తెలియజేసి అవగాహన కల్పిస్తుంది.
యువజన వ్యవహారాలు, క్రీడల మంత్రిత్వ శాఖ
బెంగుళూరులోని ఎస్.ఏ.ఐ., ప్రాంతీయ కేంద్రం లో నిర్వహించిన ఉపాధ్యాయ దినోత్సవ వేడుకల్లో పాల్గొన్న - శ్రీ అనురాగ్ సింగ్ ఠాకూర్
"భారతదేశ క్రీడా రంగ భవిష్యత్తు శిక్షకుల చేతిలో ఉంది" : కేంద్ర క్రీడా శాఖ మంత్రి
కేంద్ర యువజన వ్యవహారాలు, క్రీడలు, సమాచార, ప్రసారాల శాఖ మంత్రి శ్రీ అనురాగ్ సింగ్ ఠాకూర్, ఈ రోజు, బెంగళూరు లోని భారత క్రీడా ప్రాధికార సంస్థ, నేతాజీ సుభాష్ దక్షిణ ప్రాంత కేంద్రాన్ని సందర్శించి, క్రీడా శిక్షణలో ఎన్.ఐ.ఎస్. డిప్లొమా 58వ బ్యాచ్ నిర్వహించిన ఉపాధ్యాయ దినోత్సవ వేడుకల్లో పాల్గొన్నారు. ఈ కార్యక్రమంలో ఎస్.ఏ.ఐ. డైరెక్టర్ జనరల్, శ్రీ సందీప్ ప్రధాన్ తో పాటు, ఎస్.ఏ.ఐ., బెంగళూరు కేంద్రం ప్రాంతీయ డైరెక్టర్ శ్రీమతి రీతూ పాథిక్ కూడా పాల్గొన్నారు.
ఈ కార్యక్రమంలో కోచ్ లు మరియు అథ్లెట్లను ఉద్దేశించి కేంద్ర క్రీడా శాఖ మంత్రి మాట్లాడుతూ, ఇటీవల ముగిసిన టోక్యో సమ్మర్ ఒలింపిక్స్ మరియు పారా ఒలింపిక్స్లో భారత క్రీడాకారుల ఉత్సాహభరితమైన ప్రదర్శనతో కేంద్ర ప్రభుత్వం మరింత ఎక్కువగా క్రీడలపై మళ్లీ దృష్టి సారించిందని పునరుద్ఘాటించారు. "భారతదేశ క్రీడా రంగ భవిష్యత్తు శిక్షకుల చేతిలో ఉంది; ఉపాధ్యాయ దినోత్సవం సందర్భంగా, ఉత్తమ శిక్షణతో అథ్లెట్లను పెంపొందించి, మెరుగుపరచడంతో పాటు, ఒలింపిక్స్ క్రీడల ప్రమాణాలకు అనుగుణంగా స్టార్ అథ్లెట్ల ను తీర్చి దిద్దేలా మనం తీర్మానించు కుందాం." అని ఆయన పేర్కొన్నారు.
ఎన్. \సి.ఓ.ఈ. పథకం కింద ఎస్.ఏ.ఐ. బెంగుళూరు కేంద్రంలో ప్రస్తుతం 160 మందికి పైగా అథ్లెట్లు, ఐదు విభాగాల్లో, అత్యుత్తమ శిక్షణ పొందుతున్నారు. వీరితో పాటు, 168 మంది ట్రైనీ కోచ్ లు 9 విభాగాలలో స్పోర్ట్స్ కోచింగ్ లో డిప్లొమా కోర్సును అభ్యసిస్తున్నారు. వీరు త్వరలో ఉత్తమ యువ కోచ్ లు గా ఉత్తీర్ణులు కానున్నారు. ఆధునిక శాస్త్రీయ విధానంతో పాటు, స్పోర్ట్స్ సైన్స్ పై తాజా పరిశోధనలతో శిక్షణ ప్రక్రియలకు మద్దతుగా యువ క్రీడా శాస్త్రవేత్తల పరిజ్ఞానాన్ని, అత్యుత్తమ శిక్షణలో ప్రవేశపెట్టడంపై కూడా, ఎస్.ఏ.ఐ. దృష్టి పెట్టింది.
అంతకుముందు, బెంగళూరులోని ఎస్.ఏ.ఐ. పరిపాలనా విభాగం లో ఉన్న నేతాజీ సుభాష్ చంద్రబోస్ విగ్రహానికి కేంద్ర మంత్రి పుష్పాంజలి ఘటించారు. కార్యక్రమం చివరలో, కేంద్ర మంత్రి యువ అథ్లెట్లను కలుసుకుని వారితో మాట్లాడారు. ప్రపంచ స్థాయిలో అత్యుత్తమ ప్రదర్శనలను సాధించడానికి కృషి చేయాలని వారిని ప్రోత్సహించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు 45.73 కోట్లకు పైగా టీకాడోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.28 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
45,73,30,110
|
|
సరఫరాలో ఉన్నవి
|
|
24,11,000
|
|
వాడినవి
|
|
43,80,46,844
|
|
అందుబాటులో ఉన్న నిల్వ
|
|
2,28,27,959
ఇప్పటిదాకా 45.73 కోట్లకు పైగా ) టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 24,11,000 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 43,80,46,844 డోసులు. 2.28 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ప్రధాన మంత్రి కార్యాలయం
స్క్వాష్ మిక్స్డ్ డబుల్స్లో కాంస్యం సాధించిన అభయ్-అనాహత్ సింగ్ల జంటకు ప్రధాని అభినందన
ఆసియా క్రీడల స్క్వాష్ మిక్స్డ్ డబుల్స్లో కాంస్య పతకం సాధించిన భారత క్రీడాకారులు అభయ్ సింగ్, అనాహత్ సింగ్ల జోడీని ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల స్క్వాష్ మిక్స్డ్ డబుల్స్లో భారత్కు కాంస్య పతకం సాధించిపెట్టిన అభయ్సింగ్, అనాహత్ సింగ్ @abhaysinghk98 @Anahat_Singh13లకు నా అభినందనలు! ఇది నిజంగా ఎంతో అద్భుత ప్రతిభా ప్రదర్శన. భవిష్యత్తులోనూ మీరు మరిన్ని విలువైన విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
మంత్రిమండలి
కొబ్బరి అభివృద్ధి బోర్డు చైర్మన్ పదవిని కార్యనిర్వహకేతరంగా చేయాలన్న కొబ్బరి అభివృద్ధి బోర్డు చట్టం, 1979కి సవరణను ఆమోదించిన కేబినెట్
కోకోనట్ డెవలప్మెంట్ బోర్డు  చైర్మన్ పదవిని కార్యనిర్వహకేతరంగా  మార్చాలన్న వ్యవసాయ, సహకార, రైతాంగ సంక్షేమ శాఖ ప్రతిపాదనను కేంద్ర కేబినెట్ గురువారం ఆమోదించింది. ఈ ప్రతిపాదన కొబ్బరి పెంపకందారులందరికీ లబ్ధి చేయనుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రధాని కేర్స్ రిలీఫ్ ఫండ్ కు సిఎస్ ఓ ఐనుంచి రూ.25 లక్షల విరాళం
కరోనా మహమ్మారిని నిరోధించడానికి భారతదేశం పెద్ద యుద్ధమే చేస్తోంది. ప్రధాని శ్రీ నరేంద్ర మోదీ నేతృత్వంలో జరుగుతున్న ఈ యుద్ధంలో ప్రజలతోపాటు అనేక సంస్థలు ఆయన వెంట నిలిచాయి. ఈ నేపథ్యంలో ప్రధాని కేర్స్ రిలీఫ్ ఫండ్ కు సివిల్ సర్వీసు అధికారుల సంస్థ  రూ.25 లక్షల విరాళమిచ్చింది. సిఎస్ ఓ ఐ అధ్యక్షులు, కేబినెట్ సెక్రటరీ శ్రీ రాజీవ్ గౌబా మార్గదర్శకత్వంలో సభ్యులంతా కలిసి ఈ మేరకు నిర్ణయం తీసుకున్నారు. ఈ విరాళాన్ని కోవిడ్ -19 మహమ్మారి బారిన పడినవారిని కాపాడేందుకు ఉపయోగిస్తారు.
(Visitor Counter : 102
యువజన వ్యవహారాలు, క్రీడల మంత్రిత్వ శాఖ
క్షేత్ర స్థాయిలో హాకీ కి ప్రోత్సాహం
ఖేలో ఇండియా మహిళల హాకీ లీగ్ ప్రారంభించిన శ్రీ అనురాగ్ ఠాకూర్
విజేతలకు 30 లక్షల నగదు బహుమతి
ముఖ్య అంశాలుకార్యక్రమంలో పాల్గొన్న క్రీడలు, యువజన వ్యవహారాల శాఖ సహాయ మంత్రి శ్రీ నిషిత్ ప్రమాణిక్ భారత ఒలింపిక్ సంఘం అధ్యక్షుడు శ్రీ నరేంద్ర బాత్రా2021 డిసెంబర్ 15 నుంచి 21 వరకు జరగనున్న టోర్నమెంట్ మొదటి దశలో పాల్గొనున్న 14 జట్లు
జాతీయ స్థాయిలో తొలిసారిగా నిర్వహిస్తున్న ఖేలో ఇండియా మహిళల హాకీ లీగ్  పోటీలను కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ ఠాకూర్ లాంఛనంగా ప్రారంభించారు. ఢిల్లీ మేజర్ ధ్యాన్ చంద్ జాతీయ స్టేడియంలో బుధవారం జరిగిన ఈ కార్యక్రమంలో కేంద్ర యువజన వ్యవహారాలు, క్రీడల శాఖ సహాయ మంత్రి శ్రీ నిషిత్ ప్రమాణిక్ భారత ఒలింపిక్ సంఘం అధ్యక్షుడు శ్రీ నరేంద్ర బాత్రా ఇతర ప్రముఖులు పాల్గొన్నారు. విజేతలకు 30 లక్షల నగదు బహుమతిని అందిస్తారు. యువజన క్రీడల శాఖ, హాకీ ఇండియా చేరి 15 లక్షల రూపాయలను సమకూర్చాయి.
2021 డిసెంబర్ 15 నుంచి 21 వరకు జరగనున్న టోర్నమెంట్ మొదటి దశలో 14 జట్లు పాల్గొంటాయి. మొదటి దశలో 42 మ్యాచ్లు జరుగుతాయి. వచ్చే ఏడాది ప్రారంభంలో రెండు, మూడు దశ పోటీలు జరుగుతాయి.
తొలిసారిగా జాతీయ స్థాయిలో ఖేలో ఇండియా లీగ్ పోటీలను నిర్వహిస్తున్న స్పోర్ట్స్ అథారిటీ ఆఫ్ ఇండియా మరియు హాకీ ఇండియాలను శ్రీ ఠాకూర్ అభినందించారు. క్రీడల అభివృద్ధికి లీగ్ పోటీలు దోహదపడతాయని ఆయన అన్నారు.' సంవత్సరం పొడవునా క్రీడాకారులు శిక్షణ పొందుతారు. తమ సామర్థ్యాన్ని ప్రదర్శించి, భవిష్యత్తులో జరిగే పోటీలకు సిద్ధం కావడానికి వారికి పోటీ పడడానికి తగిన అవకాశాలు కూడా అవసరం. ఇటువంటి లీగ్ పోటీలు పోటీ పడడానికి అవకాశం కలిగిస్తాయి. క్రీడాకారులకు ఇటువంటి అవకాశాలు ముఖ్యం' అని ఆయన అన్నారు. ఇతర క్రీడా విభాగాల్లో కూడా త్వరలో లీగ్ పోటీలు ప్రారంభిస్తామని అన్నారు. 2015 తర్వాత ధ్యాన్ చంద్ స్టేడియంలో పెద్ద కార్యక్రమాన్ని నిర్వహించడం ఇదే తొలిసారని ఆయన చెప్పారు.
క్రీడలకు ప్రధానమంత్రి శ్రీ నరేంద్ర మోదీ అత్యధిక ప్రాధాన్యత ఇస్తున్నారని శ్రీ ఠాకూర్ అన్నారు. క్రీడాకారులను ప్రోత్సహించడానికి ప్రారంభించిన చీర్ ఫర్ ఇండియా కార్యక్రమాన్ని లీగ్ ద్వారా కొనసాగిస్తున్నామని మంత్రి వివరించారు. యువ క్రీడాకారులు తమ ప్రతిభతో అంతర్జాతీయ క్రీడా రంగంలో దేశానికి గుర్తింపు తెస్తారన్న ధీమాను ఆయన వ్యక్తం చేశారు.
దేశంలో ప్రతి ప్రాంతంలో హాకీకి గుర్తింపు తీసుకుని రావడానికి ఈ లీగ్ ఉపయోగపడుతుందని భారత ఒలింపిక్ సంఘం అధ్యక్షుడు శ్రీ బాత్రా అన్నారు. హాకీ ని ప్రోత్సహించడానికి స్పోర్ట్స్ అథారిటీ ఆఫ్ ఇండియా, క్రీడలు యువజన వ్యవహారాల మంత్రిత్వ శాఖ గత 5-6 సంవత్సరాలుగా అందిస్తున్న సహకారానికి ఆయన తెలిపారు. ఈ సానుకూల వైఖిరితో ఒలింపిక్స్ లో భారత్ రాణించడానికి అవకాశం కలిగిందని అన్నారు.
క్రీడాకారులతో శ్రీ అనురాగ్ ఠాకూర్ ఇతర ప్రముఖులు మాట్లాడి వారిని ప్రోత్సహించారు.
పర్యటక మంత్రిత్వ శాఖ
కేంద్ర పర్యాటక మంత్రిత్వ శాఖ నిర్వహిస్తున్న "దేఖో అప్నా దేశ్" అనే వెబినార్ సీరీస్ లో భాగంగా - "అవధ్ కి సైర్ - ది ప్రైడ్ అఫ్ లక్నో" అనే కార్యక్రమం ద్వారా పర్యాటక రంగంలో పాకశాస్త్ర సామర్ధ్యాన్ని తెలియజేయడం జరిగింది.
తదుపరి వెబినార్ 27.04.2020 తేదీన "ఎక్స్ ప్లోరింగ్ పాండిచ్చేరి ఫ్రెంచ్ క్వార్టర్ - ఫ్రెంచ్ కనెక్షన్స్" అనే పేరు మీద నిర్వహించనున్నారు.
పర్యాటక మంత్రిత్వ శాఖ "దేఖో అప్నా దేశ్" అనే వెబినార్ సీరీస్ లో భాగంగా 25.04.2020 తేదీన - "అవధ్ కి సైర్ - ది ప్రైడ్ అఫ్ లక్నో" అనే కార్యక్రమం ద్వారా పర్యాటక రంగంలో పాకశాస్త్ర సామర్ధ్యాన్ని "అవధ్ కి సైర్ - ది ప్రైడ్ అఫ్ లక్నో"అనే కార్యక్రమం ద్వారా తెలియజేసింది. ఈ వెబినార్ కార్యక్రమం ద్వారా లక్నో లో ఉన్న విభిన్నమైన పాకశాస్త్ర సంస్కృతితో పాటు లక్నో కి చెందిన ఇతర సంస్కృతులు, చరిత్ర, వస్త్రాలు ద్వారా ఆహారపు అలవాట్లు గురించి కూడా వివరంగా తెలియజేయడం జరిగింది.
వంటకాలు మనం సందర్శించే ప్రదేశాల యొక్క ముఖ్యమైన అనుభవాలను ఏర్పరుస్తాయి. ఈ రోజుల్లో మనకు రకరకాల పర్యాటకులు వస్తున్నారు. వారిలో కొంతమంది కేవలం ఇక్కడ పదార్ధాల రుచులను ఆస్వాదించడానికి మాత్రమే వస్తున్నారు. వారు ఇక్కడ వంటలలో ముఖ్యమైన అనుభవాలను ఆనందంగా తమతో తీసుకువెళ్తున్నారు. భారతదేశంలో లభించే పాత కాలం నాటి సంప్రదాయ వంటలను అందరూ ఇష్టపడతారు. ఇక్కడ రకరకాల రుచులను కలపడం ద్వారా వచ్చే కొత్త రుచులు అందరినీ ఆకర్షిస్తాయి, అలరిస్తాయి. భారతీయ వంటల యొక్క ప్రత్యేకతను ప్రపంచానికి పరిచయం చేయడం కోసం సహజంగా సుగంధ ద్రవ్యాల రూపంలో లభించే రకరకాల రుచులను ఒక చోట చేర్చి, వాటి సహజ ప్రత్యేకతలను, రుచులను కోల్పోకుండా కాపాడుతున్నాము.
ఈ వెబినార్ కార్యక్రమాన్ని వేల్స్ విశ్వవిద్యాలయం గౌరవ అధ్యాపకులు, పయనీర్ అఫ్ హెరిటేజ్ వాక్స్ కి చెందిన ప్రొఫెసర్ మరియు పరిశోధకులు శ్రీ ప్రతీక్ హీరాతో పాటు 2010 ఇండియన్ మాస్టర్ చెఫ్ విజేత చెఫ్ పంకజ్ బడోరియా మరియు నవాబ్ జాఫర్ మిర్ అబ్దుల్లా నిర్వహించారు.
ఈ వెబినార్ లో అతి సామాన్యమైన బ్రేక్ ఫాస్ట్ దగ్గరనుండి ఎంతో సున్నితమైన, ప్రముఖమైన దమ్ తరహా వంటకాలు, మెల్టింగ్ కబాబ్స్, కుర్మాలు, బిర్యాని, షీర్మల్ తో పాటు ఖరీదైన స్ట్రీట్ ఫుడ్ రకాల గురించి కూడా వివరంగా చూపించారు.
ఈ కార్యక్రమం ద్వారా ఆలూ కి సబ్జి, దహి మరియు జిలేబితో కాస్తా కచోరి ; నిహరి కూల్చా; తండై కబాబ్; గాలోటి కబాబ్; కకోరి కబాబ్స్, ప్రముఖమైన ఉళ్తే తవా కా పరాఠా, ఛాట్ ఐటమ్స్, సలాన్, మఖన్ మలై; లొక్నోవి పాన్ మొదలైన పదార్ధాల గురించి వివరంగా తెలియజేసారు. లక్నో లా మార్టినియెర్ కాలేజ్ కాంటీన్ లో క్రిస్మస్ కేక్ ను తయారుచేశారు.
పర్యాటక మంత్రిత్వశాఖ నిర్వహిస్తున్న ఈ వెబినార్ సీరీస్ లో దేశ, విదేశాల్లోని సరాసరి 3,000 మంది పాల్గొంటున్నారు.
ఈ కార్యక్రమాలు ఇప్పుడు
https://www.youtube.com/channel/UCzIbBmMvtvH7d6Zo_ZEHDA/featured
వెబ్ సైట్ లోనూ, భారత ప్రభుత్వ పర్యాటక మంత్రిత్వశాఖకు చెందిన అన్ని సామాజిక మాధ్యమాల్లోనూ అందుబాటులో ఉన్నాయి.
తదుపరి వెబినార్ "ఎక్స్ ప్లోరింగ్ పాండిచ్చేరి ఫ్రెంచ్ క్వార్టర్ - ఫ్రెంచ్ కనెక్షన్స్" అనే పేరు మీద 2020 ఏప్రిల్, 27వ తేదీ ఉదయం 11.00 గంటలకు ప్రారంభమౌతుంది.
ఈ కార్యక్రమంలో పాల్గొనదలచిన వారు దిగువన ఉన్న లింక్ ను క్లిక్ చేసి తమ పేరు నమోదు చేసుకోవచ్చు.
https://bit.ly/WebinarPondicherry
హోం మంత్రిత్వ శాఖ
2021 స్వాతంత్ర్య దినోత్సవం సందర్భంగా అగ్నిమాపక సిబ్బందికి, హోంగార్డులకు, పౌర రక్షణ సిబ్బందికి రాష్ట్రపతి పతకాలు ప్రదానం
స్వాతంత్ర్య, గణతంత్ర్య దినోత్సవాలను పురస్కరించుకొని ప్రతి సంవత్సరం అగ్నిమాపక సిబ్బంది, హోంగార్డులు, పౌర రక్షణ సిబ్బంది విశిష్ట సేవల గుర్తింపుగా రాష్ట్రపతి పతకాలు, శౌర్యపతకాలు, విశిష్ట సేవా పతకాలను ప్రదానం చేస్తారు.
2021 స్వాతంత్ర్య దినోత్సవాన్ని పురస్కరించుకొని అగ్నిమాపక దళంలో 86 సిబ్బందికి ఫైర్ సర్వీసెస్ మెడల్స్ప్రకటించారు.
ఇందులో అగ్నిమాపక దళంలో అసమాన ధైర్యసాహసాలు ప్రదర్శించిన 26 మందికి ఫైర్ సర్వీసెస్ మెడల్స్ప్రకటించారు.
విశిష్ట సేవా ప్రతిభను కనబర్చిన మరో 10 మంది ఫైర్ సిబ్బందికి రాష్ట్రపతి ఫైర్ సర్వీసెస్ మెడల్స్ ప్రకటించారు. అసమాన ప్రతిభ కనబర్చిన మరో 50 మంది అగ్నిమాపక దళ సిబ్బందికి విశిష్ట సేవా పతకాలను ప్రకటించారు.
వీటికి అదనంగా మరో 55 మంది హోంగార్డులు, పౌర రక్షణ సిబ్బందికి కూడా 2021, స్వాతంత్ర్య దినోత్సవాన్ని పురస్కరించుకొని పతకాలను ప్రకటించారు. ఇందులో హోంగార్డులు, పౌర రక్షణ సిబ్బందిలో ఐదుగురికి రాష్ట్రపతి పతకాలు ప్రకటించగా.. మిగతా 50 మందికి విశిష్ట సేవా పతకాలను ప్రకటించారు.
అగ్నిమాపక సిబ్బంది, హోంగార్డులు, పౌర రక్షణ దళంలో అవార్డులకు ఎంపికైన వారి జాబితా ఈ క్రింది విధంగా ఉంది.
The list of Fire Service Medals and Home Guards & Civil Defence Medals awardees are enclosed as Annexure.
(Visitor Counter : 158
ప్రధాన మంత్రి కార్యాలయం
ఒడిషా మాజీ ముఖ్యమంత్రి హేమానంద బిశ్వాల్ మృతిపై ప్రధానమంత్రి సంతాపం
ఒడిషా మాజీ ముఖ్యమంత్రి హేమానంద బిశ్వాల్ కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“ఒడిషా మాజీ ముఖ్యమంత్రి శ్రీ హేమానంద బిశ్వాల్ మరణం బాధాకరం. ఆయన చాలా ఏళ్లు ప్రజా జీవితంలో చురుగ్గా ఉండటంతోపాటు ప్రజలతో మమేకమై విస్తృతంగా బాధ్యతలు నిర్వర్తించారు. ప్రస్తుత విషాద సమయంలో ఆయన కుటుంబానికి, అభిమానులకు నా ప్రగాఢ సానుభూతి తెలియజేస్తున్నాను- ఓం శాంతి” అని ఆయన పేర్కొన్నారు.
ప్రధాన మంత్రి కార్యాలయం
పశ్చిమ బంగాల్ లోనినాదియా లో జరిగిన ఒక రోడ్డు ప్రమాదం కారణం గా ప్రాణ నష్టం వాటిల్లినందుకు సంతాపంతెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ పశ్చిమ బంగాల్ లోని నాదియా లో ఒక రోడ్డు ప్రమాదం ఘటన లో ప్రాణ నష్టం వాటిల్లడం పట్ల దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘పశ్చిమ బంగాల్ లోని నాదియా లో జరిగిన ఒక రోడ్డు ప్రమాదం లో ప్రాణనష్టం వాటిల్లిందని తెలుసుకొని అత్యంత మనస్తాపం కలిగింది. ఆప్తుల ను కోల్పోయిన కుటుంబాల శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డవారు అతిత్వరలో కోలుకొందురుగాక’’ అని పేర్కొన్నారు.
రక్షణ మంత్రిత్వ శాఖ
న్యూఢిల్లీకి విచ్చేసిన అర్జెంటీనా రిపబ్లిక రక్షణ మంత్రి; ద్వైపాక్షిక రక్షణ సంబంధాలను బలోపేతం చేసేందుకు రక్షణ మంత్రి శ్రీ రాజనాథ సింగ్తో చర్చలు
భారత్లో నాలుగు రోజుల పర్యటన కోసం అర్జెంటీనా రిపబ్లిక్ రక్షణ మంత్రి శ్రీ జార్జ్ ఎనిరిక్ టియానా 17 జులై 2023 న్యూఢిల్లీకి విచ్చేశారు. తన పర్యటనలో భాగంగా రక్షణ మంత్రి శ్రీ రాజనాథ్ సింగ్తో 18 జులై 2023న ఇరు దేశాల మధ్య రక్షణ సహకారాన్ని బలోపేతం, సంఘటితం చేయడం కోసం శ్రీ జార్జ్ టియానా ద్వైపాక్షిక చర్చలను నిర్వహించనున్నారు. పర్యటనలో ఉన్న మంత్రి న్యూఢిల్లీలోని నేషనల్ వార్ మెమోరియల్ లో పుష్ప గుచ్ఛాలను ఉంచి, మరణించిన వీరులకు నివాళులు అర్పించనున్నారు.
తన పర్యటన సందర్భంగా అర్జెంటీనా రక్షణ మంత్రి బెంగళూరును కూడా సందర్శించనున్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
FY24లో చేసిన రూ.1.45 లక్షల కోట్ల కేటాయింపులు ధాన్యం సేకరణ ఖర్చులు/పీడీఎస్ కార్యకలాపాల నిర్వహణ కోసం భారత ఆహార సంస్థ  స్వల్పకాలిక నిర్వహణ మూలధన అవసర అంచనాను సూచిస్తున్నాయి
బడ్జెట్ అంచనా  FY24లో, భారత ఆహార సంస్థ  కోసం అంతర్గత, అదనపు బడ్జెట్ వనరులుగా  చూపిన రూ.1.45 లక్షల కోట్ల కేటాయింపులు ధాన్యం సేకరణ ఖర్చులు/పీడీఎస్ కార్యకలాపాల నిర్వహణ కోసం ఆ సంస్థ స్వల్పకాలిక నిర్వహణ మూలధన అవసరాలను సూచిస్తున్నాయి.
ప్రజా పంపిణీ వ్యవస్థ  ఔట్లెట్ల ద్వారా ఆహార పదార్థాలను పంపిణీకి అందుబాటులో ఉంచిన తర్వాత, కేంద్ర బడ్జెట్ నుంచి రీయింబర్స్మెంట్ ప్రాతిపదికన ఆహార సబ్సిడీ  ఎఫ్సీఐకి విడుదల అవుతుంది. బ్యాంకుల కన్సార్టియం, స్వల్పకాలిక రుణాలు , అడ్వాన్సులు మొదలైన మార్గాల నుంచి రుణాలు పొందడం ద్వారా, తన నిర్వహణ మూలధన అవసరాలు లేదా సేకరణ కార్యకలాపాలు, స్థాపన, సరకు రవాణా, నిల్వ వంటి వాటి వ్యయాలను ఎఫ్సీఐ భరిస్తుంది. కేంద్ర బడ్జెట్ నుంచి ఎఫ్సీఐకి విడుదల చేసిన ఆహార సబ్సిడీలో నిర్వహణ మూలధన అవసరాల ఖర్చులను చేర్చడం జరిగింది.
బడ్జెట్ పారదర్శకతలో కేంద్ర ప్రభుత్వ నిబద్ధతలో భాగంగా, తదుపరి ఆర్థిక సంవత్సరం కోసం ఎఫ్సీఐకి అవసరమైన నిర్వహణ మూలధన అవసరాలను FY 2023-24 బడ్జెట్ పత్రాలు వెల్లడిస్తాయి. ఇది ఎఫ్సీఐ కోసం అందుబాటులోకి తెచ్చిన ఏర్పాటు. ఉదాహరణకు, ప్రస్తుత FY 2022-23 బడ్జెట్ అంచనాల్లో ఐఈబీఆర్ వ్యయం రూ.89,425 కోట్లుగా ఉంది. తగ్గిన నిల్వ వ్యయాల కారణంగా, సవరించిన అంచనాల్లో దానిని రూ.56,935 కోట్లకు తగ్గించడం జరిగింది.
FY 2023-24లో అధిక అంచనాకు అర్ధం, ఆ సంవత్సరంలో ఆహార ధాన్యాల పెరిగే దిగుబడి, సేకరణ వ్యయాలు, అనుకోని ఖర్చులను సూచిస్తుంది. లబ్ధిదారులకు ఆహార ధాన్యాల పంపిణీకి అవసరమైన అన్ని అంచనా వ్యయాల కోసం, 2023-24 ఆర్థిక సంవత్సరం బడ్జెట్లో ఆహార సబ్సిడీకి చేసిన కేటాయింపులు సరిపోతాయని కేంద్ర ప్రభుత్వం స్పష్టం చేస్తోంది.
ఉక్కు మంత్రిత్వ శాఖ
ఇస్పాట్ రాజ్భాషా సమ్మాన్ మొదటి బహుమతిని కైవసం చేసుకుని- తిరిగి కీర్తిని దక్కించుకున్న ఆర్ఐఎన్ఎల్
ఉక్కు మంత్రిత్వ శాఖ నిర్వహించే ఇస్పాట్ రాజ్భాషా సమ్మాన్ మొదటి బహుమతిని 2021-22 సంవత్సరానికి ఆర్ఐఎన్ఎల్ గెలుచుకుంది. సోమవారం శ్రీనగర్లో నిర్వహించిన హిందీ సలాహ్కార్ సమితి సమావేశంలో ఈ ప్రతిష్ఠాత్మక అవార్డును కేంద్ర ఉక్కు, గ్రామీణాభివృద్ధి శాఖా మంత్రి శ్రీ ఫగ్గన్ సింగ్ కులస్తే ఆర్ఐఎన్ఎల్ సిఎండి శ్రీ అతుల్ భట్ కు అందించారు. ఈ కార్యక్రమంలో ఉక్కుశాఖ కార్యదర్శి శ్రీ నాగేంద్రనాథ్ సిన్హా, అధికార భాషా విభాగం కార్యదర్శి శ్రీమతి అన్సులి ఆర్య, ఉక్కు మంత్రిత్వ శాఖ అదనపు కార్యదర్శి శ్రీమతి రుచికా చౌధరి గోవిల్ తదితరులు పాల్గొన్నారు.
ఆర్ఐఎన్ఎల్ ప్రచురించే సంస్థాగత హిందీ పత్రిక రాష్ట్రీయ ఇస్పాత్ సుగంధ్ మార్చి నెల సంచికను కూడా శ్రీ కులాస్తే విడుదల చేశారు. సంస్థలో హిందీ భాషను సమర్ధవంతంగా అమలయ్యేలా చూసేందుకు ప్రత్యేక కృషి చేసిన ఆర్ఐఎన్ఎల్ - విశాఖపట్నం స్టీల్ ప్లాంట్ జిఎం , అడ్మిన్ ఇన్ఛార్జి శ్రీ లలన్ కుమార్ సింగ్ కు కూడా మొదటి బహుమతిని అందించారు. ఇ- టూల్స్, ఇ- ఆఫీస్, శిక్షణ, ప్రచురణలు తదితర పలు కార్యకలాపాలు చేపట్టినందుకు ఆర్ఐఎన్ఎల్ను హిందీ సలహాకార్ సమితి సభ్యులు ప్రశంసించారు.
సమాచార, ప్రసార మంత్రిత్వ శాఖ
75 సంవత్సరాల ప్రగతిశీల భారతదేశం మరియు విజయాలను స్మరించుకోవడానికి భారత ప్రభుత్వం యొక్క చొరవే ఆజాదీ కా అమృత్ మహోత్సవ్: శ్రీ సత్యేంద్ర ప్రకాష్, ప్రిన్సిపల్ డైరెక్టర్ జనరల్, బ్యూరో ఆఫ్ ఔట్రీచ్ అండ్ కమ్యూనికేషన్, న్యూఢిల్లీ
ప్రభుత్వ ఫ్లాగ్షిప్ ప్రోగ్రామ్లను ముందుకు తీసుకెళ్లడానికి LED డిజిటల్ డిస్ప్లే వాహనాలను సంయుక్తంగా ప్రారంభించిన శ్రీ సత్యేంద్ర ప్రకాష్, మరియు సమాచార & ప్రసార మంత్రిత్వ శాఖ జాయింట్ సెక్రటరీ, శ్రీ విక్రమ్ సహాయ్
భారతదేశం 75 సంవత్సరాల స్వాతంత్ర్య దినోత్సవాన్ని జరుపుకుంటోంది. 75 సంవత్సరాల ప్రగతిశీల భారతదేశం మరియు దాని ప్రజల అద్భుతమైన చరిత్ర, సంస్కృతి మరియు విజయాలను పురస్కరించుకుని, స్మరించుకోవడానికి భారత ప్రభుత్వం ఆజాదీ కా అమృత్ మహోత్సవ్ని ప్రారంభించింది అని బ్యూరో ఆఫ్ ఔట్రీచ్ అండ్ కమ్యూనికేషన్, న్యూఢిల్లీ, ప్రిన్సిపల్ డైరెక్టర్ జనరల్ శ్రీ సత్యేంద్ర ప్రకాష్ అన్నారు.
భారతదేశం పరిణామం చెందే క్రమంలో ఇంత దూరం ప్రయాణించడంలో కీలకపాత్ర పోషించడమే కాకుండా, స్ఫూర్తితో కూడిన భారతదేశం 2.0ని సక్రియం చేయాలనే ప్రధాని మోదీ దార్శనికతను ఎనేబుల్ చేసే శక్తి మరియు సామర్థ్యాలను కలిగి ఉన్న భారత ప్రజలకు ఈ ఆత్మనిర్భర్ భారత్ మహోత్సవ్ అంకితం అని ఆయన అన్నారు.
శ్రీ సత్యేంద్ర ప్రకాష్, మరియు సమాచార & ప్రసార మంత్రిత్వ శాఖ జాయింట్ సెక్రటరీ, శ్రీ విక్రమ్ సహాయ్ సంయుక్తంగా కోవిడ్ అవగాహన మరియు టీకాలతో సహా ప్రభుత్వం యొక్క వివిధ ప్రధాన కార్యక్రమాల సందేశాన్ని ముందుకు తీసుకెళ్లడానికి LED- ఎనేబుల్డ్ డిజిటల్ డిస్ప్లే వాహనాలను ప్రారంభించారు.
ఆంధ్రప్రదేశ్, విజయవాడ ప్రాంతీయ ఔట్రీచ్ బ్యూరోచే ఆజాదీ కా అమృత్ మహోత్సవ వేడుకల్లో భాగంగా 2022 మార్చి 2వ తేదీన విజయవాడలో ప్రారంభించబడిన డిజిటల్ డిస్ప్లే ప్రచారానికి సంబంధించిన మొబైల్ వ్యాన్లు ప్రస్తుతం తూర్పుగోదావరిలో ఆంధ్రప్రదేశ్ రాష్ట్రవ్యాప్తంగా ప్రత్యేక అవగాహన ప్రచారాలను చేపడుతున్నాయి. భారత ప్రభుత్వం అమలు చేస్తున్న పలు సంక్షేమ కార్యక్రమాలపై పశ్చిమగోదావరి, కృష్ణా, గుంటూరు, ప్రకాశం, శ్రీ పొట్టి శ్రీ రాములు నెల్లూరు జిల్లాల్లో 10 రోజులు ఈ వాహనాలు సంచరిస్తూ అవగాహన కల్పించనున్నాయి.
రసాయనాలు, ఎరువుల మంత్రిత్వ శాఖ
కొవిడ్ సంబంధిత ఔషధాల లభ్యతపై శ్రీ సదానంద గౌడ సమీక్ష
కొవిడ్ చికిత్స కోసం వాడుతున్న ఔషధాల లభ్యతపై కేంద్ర రసాయనాలు, ఎరువుల శాఖ మంత్రి శ్రీ సదానంద గౌడ సమీక్షించారు. కేంద్ర ఔషధ విభాగం సీనియర్ అధికారులు ఈ సమీక్షలో పాల్గొన్నారు.
దేశవ్యాప్తంగా ఔషధాల కొరత లేకుండా, నిరంతరాయంగా లభ్యమయ్యేలా చూసేందుకు కేంద్ర ఔషధ విభాగం రాష్ట్రాలతో కలిసి పనిచేస్తోందని కేంద్ర మంత్రి ట్వీట్ చేశారు.
ప్రధాన మంత్రి కార్యాలయం
‘జెఎన్పిఎ’ చరిత్రలో తొలిసారి 6 మిలియన్ ‘టిఇయు’ల సరకు రవాణా స్థాయిని అధిగమించడంపై ప్రధానమంత్రి హర్షం
జవహర్లాల్ నెహ్రూ పోర్ట్ అథారిటీ  చరిత్రలో తొలిసారిగా మార్చి 30నాటికి 6 మిలియన్ ‘టిఇయు’ల సరుకు రవాణా సామర్థ్య స్థాయిని అధిగమించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ అంశంపై ‘జెఎన్పిఎ' అధికారిక ట్వీట్కు స్పందనగా పంపిన సందేశంలో:
“భారతదేశంలోని కీలక ఓడరేవులలో ఒకటి గుర్తించదగిన స్థాయిలో సాధించిన ఘనత నాకెంతో సంతోషం కలిగిస్తోంది” అని ప్రధాని పేర్కొన్నారు.
భారత ప్రభుత్వ ప్రధాన శాస్త్రీయ సలహాదారు కార్యాలయం
స్వచ్ఛతా సారథి సమరోహ్-2022కి హాజరైన దేశవ్యాప్తంగా ఉన్న స్వచ్ఛతా సారథి సభ్యులు
ఢిల్లీలోని ఇండియన్ ఇన్స్టిట్యూట్ ఆఫ్ టెక్నాలజీ లో సెప్టెంబర్ 30 మరియు అక్టోబర్ 1న రెండు రోజుల పాటు 'స్వచ్ఛతా సారథి సమరోహ్' నిర్వహించబడింది. ఈ కార్యక్రమం భారత ప్రభుత్వానికి ప్రిన్సిపల్ సైంటిఫిక్ అడ్వైజర్  కార్యాలయంకు చెందిన వేస్ట్ టు వెల్త్ మిషన్ స్వచ్ఛతా సారథి ఫెలోషిప్  మొదటి సంవత్సరం పూర్తి చేసుకున్న సందర్భంగా నిర్వహించబడింది.
ఐఐటీ ఢిల్లీలో నిర్వహించిన రెండు రోజుల కార్యక్రమంలో సభ్యులు గత సంవత్సరంలో చేసిన పనిని పోస్టర్లు/ నమూనాలు/ పేపర్లు/ ప్రదర్శనలు/ ఉత్పత్తుల రూపంలో ఈవెంట్ ఎగ్జిబిషన్లో ప్రదర్శించారు. సైంటిఫిక్ సెక్రటరీ, ఒ/ఒ ప్రిన్సిపల్ సైంటిఫిక్ అడ్వైజర్ ఎగ్జిబిషన్ బూత్లను సందర్శించినప్పుడు సహచరులతో సంభాషించారు.
ఎగ్జిబిషన్ మాత్రమే కాకుండా విద్యార్థుల కోసం వివిధ సెషన్లు మరియు వర్క్షాప్లు కూడా నిర్వహించబడ్డాయి. వీటిలో కేటగిరీ ఏ సభ్యుల కోసం ఫోల్డ్స్కోప్ మైక్రోస్కోపీ వర్క్షాప్ మరియు కేటగిరీ బి &సి సభ్యులకు కార్బన్ క్రెడిట్ మరియు సస్టైనబుల్ ఫ్యూచర్ అవలోకనంపై సదస్సు ఉన్నాయి.
కార్యక్రమం రెండవ రోజు ఎస్ఎస్ఎఫ్లను నెహ్రూ ప్లానిటోరియం మరియు రాష్ట్రపతి భవన్ మ్యూజియంకు విహారయాత్రకు తీసుకువెళ్లారు. సందర్శనల ముగింపు వేడుకల తరువాత ఐ.టి.సి. లిమిటెడ్ వెల్బీయింగ్ అవుట్ ఆఫ్ వేస్ట్  ప్రోగ్రామ్ ఆపరేషన్స్ హెడ్ శ్రీ విజయ్ కుమార్ ఒక్కొక్కరికి రూ.5000 ఫెలోషిప్ మొత్తంతో 21 మంది సభ్యులను సత్కరించారు. మరియు వావ్ ప్రోగ్రామ్లో చేరడానికి ఒక సహచరుడికి అవకాశాన్ని కూడా అందించారు.
హర్యానాలోని కురుక్షేత్ర యూనివర్శిటీ ప్రొఫెసర్ డాక్టర్ భగవాన్ సింగ్ చౌదరి ముగింపు వేడుకకు గౌరవ అతిథిగా విచ్చేశారు. వివిధ వయసుల నుండి భిన్నమైన సహచరులను పొందడం సాధ్యం చేసినందుకు భారత ప్రభుత్వానికి ప్రిన్సిపల్ సైంటిఫిక్ అడ్వైజర్ కార్యాలయానికి ప్రత్యేకంగా ధన్యవాదాలు తెలిపారు.
ముగింపు వేడుకలో భారత ప్రభుత్వ ప్రధాన శాస్త్రీయ సలహాదారు కార్యాలయ సలహాదారు/శాస్త్రవేత్త 'జి' డాక్టర్ మోనోరంజన్ మొహంతి, గత సంవత్సరంలో వారు చేసిన అద్భుతమైన పనికి మరియు వ్యర్థాలను తగ్గించడం మరియు రీసైకిల్ చేయడం మరియు దానిని సంపదగా మార్చడం వంటి పునర్వినియోగానికి వివిధ మార్గాలను ప్రదర్శించినందుకు సభ్యులందరినీ అభినందించారు.
ఇన్వెస్ట్ ఇండియా వైస్ ప్రెసిడెంట్, శ్రీమతి మాల్యాజ్ వర్మని మాట్లాడుతూ "మన సహచరులు వారి కమ్యూనిటీలతో సన్నిహితంగా ఉండాలని మరియు మార్పుకు అంబాసిడర్లుగా ఉండాలని మరియు జీవితాంతం స్వచ్ఛతా సారథిలుగా ఉండాలని మేము ప్రోత్సహిస్తున్నాము మరియు ఆశిస్తున్నాము" అని పేర్కొన్నారు.
మరిన్ని వివరాల కోసం సందర్శించవచ్చుhttps://www.wastetowealth.gov.in/fellowship-home or
email wastetowealthmission@investindia.org.in.
ప్రధాన మంత్రి కార్యాలయం
మీరుఅత్యుత్తమ ప్రదర్శన ని చాటారు.. మరి ముఖ్యమైంది అదే: ఫెన్సర్ భవాని దేవి గారి నిఅభినందించిన ప్రధాన మంత్రి
ఒలింపిక్స్ లో జరిగిన కత్తిసాము పోటీ లో భారతదేశం తరపున ఒకటో విజయాన్ని నమోదు చేసి, ఆ తరువాతి రౌండ్ లో పరాజయం పాలైన కత్తిసాము క్రీడాకారిణి సి ఎ భవానీ దేవి గారి ప్రయత్నాల ను ప్రధాన మంత్రి శ్రీ నరేంద్ర మోదీ ప్రశంసించారు.
ఒలింపిక్స్ లో పాల్గొన్న క్రీడాకారిణి నమోదు చేసిన ఒక భావోద్వేగ భరితమైనటువంటి ట్వీట్ కు ప్రధాన మంత్రి ప్రతిస్పందిస్తూ తాను కూడా ఒక ట్వీట్ లో ఈ కింది విధం గా పేర్కొన్నారు.
‘‘ మీరు మీ వంతు గా అత్యుత్తమమైనటువంటి ప్రదర్శన ను ఇచ్చారు. మరి ముఖ్యం గా పరిగణించవలసింది దానినే. గెలుపు లు, ఓటములు అనేవి జీవితం లో ఒక భాగం గా ఉంటూనే ఉంటాయి.
మీ తోడ్పాటు ను చూసుకొని భారతదేశం చాలా గర్వపడుతోంది. మీరు మన భారతదేశం పౌరుల కు ఒక ప్రేరణ గా ఉన్నారు. ’’